Kotipuolessa: elokuuta 2013
Katsokaa näitä. On virhe bongata tällainen kuva silloin, kun kaapit on tyhjänä kaikista herkuista eikä leipomaan jaksa alkaa.
Whole foods Lontoossa oli elämyksellisin ruokakauppa, missä koskaan olen käynyt.
Aika monta asiaa on mielen päällä. Käsityökortteli on yksi. Kotolivingin työpajat on toinen. Sitten vielä kaikki näyttelyt ja muut, jotka haluaisin käydä katsomassa. Hienoa, kun on ympärillä paljon kiinnostavia asioita, jotka haluaisi nähdä ja kokea!
Tällainen taideteos oli ilmestynyt sänkymme viereiselle seinälle. Siinä on äiti (U 4v.). Huomatkaa kruunu!
Sääpäiväkirja-astiat
Marimekon uusien kuosien Oiva-astiat ovat järjettömän kauniita. Taideteoksia. Lautasista voisi tehdä seinälle kokoelman, kannuista kaapin päälle.
Pieni maalausprojekti
Olen maalaamassa lipastoa, joka tulee tilaan, jossa on valkoisen rinnalla tehostevärinä punainen. Puupinnan jättäminen näkyviin olisi hyvä idea, se toisi lämpöä. Lipaston pääväriksi en haluaisi valkoista, koska lattia on lähes valkoinen. Harmaa voisi olla hyvä, sävyltään sellainen, mikä sopisi punaisen kanssa. Kuvan penkin mustan ja puun yhdistelmä on myös jotenkin klassinen.
(kuva lehdestä Family living)
(Taidehuoneen Lotan Oppia ikä kaikki -juliste)
Olen kaivellut viime päivät varastolaatikoita. Kansiot, vihkot, monisteniput, kalenterit, kaikki vanhat on nyt tarpeen. Olen lukenut ja perehtynyt, viipynyt eri aiheiden parissa, prepannut itseäni. Suunnittelutyö on alkanut ja minä nautin, vaikka päätäni joudunkin herättelemään vanhojen tuttujen asioiden pariin. Miten ihanien teinien kanssa oltiinkaan? Medialukutaito on tärkeä taito, miten sen opettaisinkaan. Kieliopit ja kielenhuolto, välttämättömiä taitoja ja mukavan selkeitä opettaa.. Kirjallisuutta, ah, se on ihanaa. Ja sitten se vapaus, tekstiilimateriaalien ja sen osa-alueen ottaminen mukaan äikän tunneille, miten sen tekisin. Herättelisin ja saisin pinnalle luovuuden ja ilon ja innon ja itsevarmuuden ja rakkauden ja kunnioituksen ja....
Näitä asioita olen pyöritellyt päässäni. Paljon on jo valmista, mutta paljon on vielä tekemistä. Reilu viikko lomaa ja sitten se alkaa, täydellä tohinalla.